AMA โตต่อเนื่อง!!
แล้วในที่สุด AMA มีการขยายธุรกิจอย่างต่อเนื่อง โดยการทุ่มงบกว่า 50 ล้านบาท เพิ่มรถบรรทุกน้ำมันอีกประมาณ 80-120 คัน ซึ่งสามารถช่วยเพิ่มกำลังการขนส่งทางบกได้อีก 3.60 -5.40 ล้านลิตร เพื่อรองรับการขยายเส้นทางขนส่งทางบกเพิ่มและผลิตภัณฑ์ในการขนส่งที่เพิ่มมากขึ้น เช่น น้ำมันปาล์ม เอทานอล เอทิลแอลกฮอล์
31 มี.ค. 2560

คุณค่าบริษัท
 
แล้วในที่สุด บริษัท อาม่า มารีน จำกัด (มหาชน) หรือ AMA มีการขยายธุรกิจอย่างต่อเนื่อง โดยการทุ่มงบกว่า 50 ล้านบาท เพิ่มรถบรรทุกน้ำมันอีกประมาณ 80-120 คัน ซึ่งสามารถช่วยเพิ่มกำลังการขนส่งทางบกได้อีก 3.60 -5.40 ล้านลิตร เพื่อรองรับการขยายเส้นทางขนส่งทางบกเพิ่มและผลิตภัณฑ์ในการขนส่งที่เพิ่มมากขึ้น เช่น น้ำมันปาล์ม เอทานอล เอทิลแอลกฮอล์
อีกทั้ง เมื่อเดือนกุมภาพันธ์ที่ผ่านมา บริษัทได้รับมอบเรือบรรทุกน้ำมัน และสารเคมีลำใหญ่ 1 ลำ ชื่อเรืออลิลญา  มูลค่าประมาณ 449.18 ล้านบาท ซึ่งส่งผลให้กองเรือบรรทุกน้ำมันของบริษัทเพิ่มขึ้นจากเดิม 8 ลำเป็น 9 ลำ และขยายเส้นทางเดินเรือในเส้นทางเอเชียตะวันออก เช่นจีน เกาหลีใต้ และญี่ปุ่น และแถบเอเชีย ได้แก่ อินเดีย ปากีสถาน ศรีลังกา และบังคลาเทศ เป็นต้น ส่วนเรือลำที่ 2 ซึ่งมีขนาดใกล้เคียงกับเรืออลิลญา จะทำการรับมอบในวันที่ 15 พ.ค.60 แล้วจะให้บริการในต้นเดือนมิถุนายน 2560
กรณีการเพิ่มทั้งกองคาราวานรถบรรทุกและกองเรือนั้น จะส่งผลดีให้บริษัทในแง่ของรายได้ และการก้าวขึ้นเป็นหนึ่งในผู้นำของธุรกิจขนส่งน้ำปาล์มในภูมิภาคนี้
ทั้งนี้ ผลการดำเนินงานในปี 60 รายได้ของบริษัทยังคงมาจากการขนส่งน้ำมันทั้งทางเรือและทางบกต่อเนื่อง โดยมีการคาดว่าสัดส่วนรายได้จากทางบกน่าจะมีสัดส่วนที่เพิ่มขึ้นประมาณ 30-35% จากปีก่อนอยู่ที่ 27% ส่วนในทางเรือยังคงอยู่ที่ประมาณ 60-65% และที่สำคัญ การลงทุนซื้อเรือลำใหม่ในช่วงต้นปีนั้น จะสามารถรับรู้รายได้เข้ามาได้ทันทีตั้งแต่ไตรมาส 1 ปี 60
ดังนั้น ผลประกอบการในปี 60 บริษัทยังคงรักษาศักยภาพให้มีการเติบโตต่อเนื่องแน่แท้!! 
ทางด้านผลการดำเนินงานงบปี สิ้นสุดวันที่ 31 ธันวาคม 2559 บริษัทคงโชว์ผลงานได้เป็นที่ยอมรับ เนื่องจากสามารถสร้างรายได้จากการขนส่งขยับขึ้นมาอยู่ 965.49 ล้านบาท จากงวดเดียวกันของปีก่อน 643.18 ล้านบาท ส่งผลให้บริษัทมีกำไรขยับขึ้นมาอยู่ที่ 143.91 ล้านบาท หรือ 0.46 บาทต่อหุ้น จากงวดเดียวกันของปีก่อน 130.12 ล้านบาท หรือ 0.59 บาทต่อหุ้น
สำหรับการเพิ่มขึ้นของทั้งกำไรสุทธิ และรายได้ของบริษัทฯ เป็นผลมาจากการขยายกองเรือบรรทุกน้ำมัน และสารเคมีเป็น 8 ลำ และได้เข้าทำสัญญาว่าจ้างขนส่งสินค้าฉบับที่ 2 และเริ่มขนส่งน้ำมันเชื้อเพลิงให้กับ บริษัท พีทีจี เอ็นเนอยี จำกัด (มหาชน) หรือ PTG ในช่วงไตรมาสแรกของปี 59 ส่งผลให้ปริมาณการขนส่งสินค้า และรายได้จากการให้บริการขนส่งสินค้าทั้งทางเรือ และทางรถในปี 59 เพิ่มสูงขึ้นจากปีก่อนด้วย
ด้วยจุดแข็งของความสามารถของ AMA นั้น ถือว่าเป็นอีกหุ้นที่น่าจับตา!!
…
 
ผู้ถือหุ้นรายใหญ่
รายชื่อกรรมการ